“ทองไทย” พุ่งทุบสถิติสูงสุด ทองคำแท่ง ขายออกบาทละ 27,150 รูปพรรณ 27,650 บ.
"สมาคมค้าทองคำ" รายงานราคา “ทองไทย” พุ่งทุบสถิติสูงสุดนับตั้งแต่มีการประกาศราคาทองในประเทศ ทองคำแท่ง ขายออกบาทละ 27,150 รูปพรรณ 27,650 บ.
"สมาคมค้าทองคำ" รายงานราคา “ทองไทย” พุ่งทุบสถิติสูงสุดนับตั้งแต่มีการประกาศราคาทองในประเทศ ทองคำแท่ง ขายออกบาทละ 27,150 รูปพรรณ 27,650 บ.
20 ก.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (20 ก.ค.63) เมื่อเวลา 09.30 น. ปรับขึ้น 50 บาท เมื่อเทียบกับสถิติสูงสุดเดิมซึ่งเป็นสถิติสูงที่สุดนับตั้งแต่มีการประกาศราคาทองในประเทศ ในการประกาศราคาเมื่อวันเสาร์ที่ผ่านมา
โดยราคาทองคำแท่ง รับซื้ออยู่ที่บาทละ 27,050 บาท ขายออกที่ราคาบาทละ 27,150 บาท
ส่วนทองรูปพรรณ รับซื้ออยู่ที่บาทละ 26,560.32 บาท ขายออกที่ราคาบาทละ 27,650 บาท
ราคาทองคํา Spot เช้านี้เคลื่อนไหวที่บริเวณ 1,807 ดอลลาร์ หลังจากปิดตลาดเมื่อคืนวันศุกร์เพิ่มขึ้น 9.7 ดอลลาร์ สู่ระดับ 1,810 ดอลลาร์ จากความคาดหวังที่ว่า สหรัฐฯและยุโรปจะออกมาตรการกระตุ้นด้านการคลังเพิ่มเติม รวมถึง แรงซื้อทองคำสินทรัพย์ปลอดภัยท่ามกลางความไม่แน่นอนเกี่ยวกับแนวโน้มเศรษฐกิจโลก จากความกังวลจำนวนผู้ติดเชื้อโควิด-19 ทั่วโลกที่ยังคงพุ่งขึ้นอย่างต่อเนื่อง